*Proiect*

**GUVERNUL REPULICII MOLDOVA**

**H O T Ă R Î R E nr.** \_\_\_\_

 **din \_\_\_\_\_\_\_\_\_\_\_\_\_\_\_\_\_\_\_\_\_\_2017**

**Chişinău**

**Pentru modificarea punctului 26 din Regulamentul cu privire la sistemele speciale de telecomunicaţii ale Republicii Moldova**

Guvernul **HOTĂRĂŞTE:**

**1.**Punctul 26 din Regulamentul cu privire la sistemele speciale de telecomunicaţii ale Republicii Moldova, aprobat prin Hotărîrea Guvernului nr.735 din 11 iunie 2002 (Monitorul Oficial al Republicii Moldova, 2002, nr.79-81, art.833), cu modificările şi completările ulterioare, va avea următorul cuprins:

**„26.** Autorităţile administraţiei publice, întreprinderile, instituţiile şi organizaţiile care sînt asigurate cu sisteme guvernamentale de telecomunicaţii, organizaţiile de stat implicate în crearea acestor sisteme, Întreprinderea de Stat "Radiocomunicaţii" oferă, cu titlu gratuit, iar operatorul naţional de telecomunicaţii S.A. "Moldtelecom" oferă în baza de contract cu titlu oneros, Serviciului de Informaţii şi Securitate al Republicii Moldova, Departamentului Poliţiei de Frontieră al Ministerului Afacerilor Interne şi Întreprinderii de Stat "Centrul de telecomunicaţii speciale" încăperi platforme şi alte obiecte pentru amplasarea utilajului, liniilor de comunicaţii şi a dispozitivelor antenă fider ale sistemelor guvernamentale de telecomunicaţii.”

**2.** Ministerul Finanțelor va prevedea, la rectificarea bugetului de stat pe anul 2017, mijloacele financiare necesare pentru acoperirea cheltuielilor legate de contractarea serviciilor prevăzute la punctul 26 din Regulamentul menționat la punctul 1 din prezenta hotărîre.

**3.** Prezenta hotărîre intră în vigoare la data de 1 iulie 2017.

**PRIM-MINISTRU Pavel FILIP**

**Contrasemnează:**

**Viceprim-ministru,**

**ministrul economiei Octavian CALMÎC**